Source: http://www.finlex.fi/fi/laki/ajantasa/kumotut/1998/19980904
Timestamp: 2019-12-08 03:35:38+00:00
Document Index: 943923

Matched Legal Cases: ['kko\n', '§2', '§2', '§3', '§4', '§5', '§6', '§ 7', '§9', '§ 10', '§11', '§8']

Kumottu säädös Kirjastolaki (kumottu) 904/1998 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 4.12.1998/904
Seurattu SDK 1096/2019 saakka.
4.12.1998/904
Kirjastolaki (kumottu)
Tämä laki on kumottu L:lla 29.12.2016/1492, joka on voimassa 1.1.2017 alkaen. 4 §:n 2–5 momenttia sovelletaan 31.12.2017 asti.
Tässä laissa säädetään kuntien yleisten kirjastojen kirjasto- ja tietopalveluista sekä näiden palvelujen valtakunnallisesta ja alueellisesta edistämisestä.
Kirjasto- ja tietopalvelujen järjestäminen
Kunnan tehtävänä on tässä laissa tarkoitettujen kirjasto- ja tietopalvelujen järjestäminen.
Asiakkaiden käytettävissä tulee olla kirjasto- ja tietopalvelualan henkilöstöä sekä uusiutuva kirjastoaineisto ja -välineistö.
Kaksikielisessä kunnassa molempien kieliryhmien tarpeet tulee ottaa huomioon yhtäläisin perustein.
Saamelaisten kotiseutualueen kunnissa sekä saamenkielisen että suomenkielisen väestöryhmän tarpeet tulee ottaa huomioon yhtäläisin perustein.
Kirjasto- ja tietopalveluverkko
Yleinen kirjasto toimii yhteistyössä muiden yleisten kirjastojen sekä tieteellisten kirjastojen ja oppilaitoskirjastojen kanssa osana kansallista ja kansainvälistä kirjasto- ja tietopalveluverkkoa.
Yleisten kirjastojen keskuskirjastona ja maakuntakirjastoina toimivat kirjastot täydentävät muiden yleisten kirjastojen palveluja.
Yleisten kirjastojen keskuskirjastona toimii asianomaisen ministeriön määräämän kunnan yleinen kirjasto kunnan suostumuksella. Toiminta-alueena on koko maa.
Maakuntakirjastona toimii asianomaisen ministeriön määräämän kunnan yleinen kirjasto kunnan suostumuksella. Toiminta-alueen määrää asianomainen ministeriö.
Keskuskirjaston ja maakuntakirjaston tehtävistä säädetään asetuksella. Asianomainen ministeriö voi kuntaa kuultuaan perustellusta syystä peruuttaa määräyksen toimia keskuskirjastona tai maakuntakirjastona.
Kunnan tulee arvioida järjestämäänsä kirjasto- ja tietopalvelua.
Arvioinnin tarkoituksena on parantaa kirjasto- ja tietopalvelujen saatavuutta ja tukea niiden kehittämistä. Arvioinnilla seurataan yleisten kirjastojen kirjasto- ja tietopalvelujen toteutumista sekä palvelujen laatua ja taloudellisuutta.
Valtakunnallisesta arvioinnista sekä valtakunnallisesta osallistumisesta kansainväliseen arviointiin päättää opetus- ja kulttuuriministeriö, joka vastaa arvioinnin toteutuksesta yhdessä aluehallintoviraston kanssa. Kunta on velvollinen osallistumaan tässä momentissa tarkoitettuun arviointiin. (13.12.2013/935)
Arvioinnin keskeiset tulokset tulee julkistaa.
Kirjasto- ja tietopalvelujen valtionhallinto
7 § (13.12.2013/935)
Kirjasto- ja tietopalvelujen valtion hallintoviranomaisena toimii opetus- ja kulttuuriministeriö. Valtion alueellisena hallintoviranomaisena toimii aluehallintovirasto. Tarkempia säännöksiä aluehallintoviraston tehtävistä annetaan valtioneuvoston asetuksella.
Kirjastolaitoksessa tulee olla riittävä määrä kirjasto- ja tietopalvelualan koulutuksen saanutta ja muuta henkilöstöä.
Kirjaston henkilöstön kelpoisuusvaatimuksista säädetään asetuksella.
Asianomainen ministeriö voi erityisestä syystä myöntää kelpoisuusvaatimuksista erivapauden.
9 § (29.12.2009/1709)
Kunta saa valtionosuutta kirjaston käyttökustannuksiin siten kuin kunnan peruspalvelujen valtionosuudesta annetussa laissa (1704/2009) säädetään.
Kunnalle myönnetään valtionavustusta valtion talousarvioon otetun määrärahan rajoissa 4 §:ssä tarkoitetun keskuskirjasto- ja maakuntakirjastotehtävän hoitamiseen ja tämän lain mukaiseen toimintaan siten kuin opetus- ja kulttuuritoimen rahoituksesta annetussa laissa (1705/2009) säädetään sekä kirjaston investointihankkeisiin ja toimitilojen kehittämiseen siten kuin valtionavustuslaissa (688/2001) säädetään. Valtionapuviranomainen investointiavustuksissa on opetus- ja kulttuuriministeriö. (30.12.2014/1416)
Valtionavustusta voidaan myöntää myös muun kunnalle tai palvelun järjestäjälle annetun erityisen tehtävän hoitamiseen.
Kirjastolla voi olla käyttösäännöt, joissa on määräyksiä kirjaston käytöstä sekä kirjaston käyttäjien oikeuksista ja velvollisuuksista.
Käyttösääntöjen rikkomisesta peritään kunnan päättämät maksut, joiden tulee olla kohtuulliset suhteessa käyttösääntöjen rikkomiseen.
Tarkempia säännöksiä tämän lain soveltamisesta annetaan asetuksella.
Tässä laissa tarkoitettuihin valtionosuuksiin sekä valtionavustuksiin voidaan vuoden 2002 loppuun käyttää myös veikkauksen ja raha-arpajaisten voittovaroja. (13.12.2001/1275)
Tällä lailla kumotaan 21 päivänä maaliskuuta 1986 annettu kirjastolaki (235/1986) siihen myöhemmin tehtyine muutoksineen.
HE 210/1997, SiVM 10/1998, EV 133/1998
5.11.1999/1010:
HE 54/1999, SiVM 1/1999, EV 44/1999
10.11.2000/925:
HE 125/2000, SiVM 7/2000, EV 124/2000
13.12.2001/1275:
HE 136/2001, SiVM 15/2001, EV 145/2001
22.12.2009/1449:
29.12.2009/1709:
13.12.2013/935:
Elinkeino-, liikenne- ja ympäristökeskuksissa tämän lain voimaan tullessa vireillä olevat kirjasto- ja tietopalveluasiat sekä ennen tämän lain voimaantuloa tehdyt edellä tarkoitettuja asioita koskevat sopimukset ja sitoumukset ja niistä johtuvat oikeudet ja velvollisuudet, jotka tämän lain nojalla kuuluvat aluehallintovirastoille, siirtyvät lain voimaan tullessa toimivaltaiselle aluehallintovirastolle.
HE 114/2013, HaVM 16/2013, EV 155/2013
30.12.2014/1416:
Säädöksiä seurattu SDK 1096/2019 saakka (julkaistu 27.11.2019).
1 luku - Tavoitteet1 §2 §2 luku - Kirjasto- ja tietopalvelujen järjestäminen3 §3 luku - Kirjasto- ja tietopalveluverkko4 §4 luku - Kirjastopalvelujen maksuttomuus5 §5 luku - Arviointi6 §6 luku - Kirjasto- ja tietopalvelujen valtionhallinto7 § 7 luku - Erinäiset säännökset8 §9 § 10 §11 §8 luku - Voimaantulo12 §Muutossäädösten voimaantulo ja soveltaminen:5.11.1999/1010:10.11.2000/925:13.12.2001/1275:22.12.2009/1449:29.12.2009/1709:13.12.2013/935:30.12.2014/1416: